Cemaleddin Efğani

Cemaleddin Efğani ya zi pê namey biyayışi Seyıd Cemaleddin Mıhemmed bın Safer el Efğani el Usêni (be zıwanê Farski: سید جمال‌‌‌الدین افغانی; b. Tışrino Peyen 1838 - m. 9 Adar 1897, Estanbol, İmperatoriya Usmanıcan) merdımê do fıkırkerdoğo, ideologo, aktivisto mısılmano ke seserra 19. de cıwiyo. O vıraştoğanê modernizmê İslami ra yewo, waşto ke umetê İslami yew bo. Ey xo ra pey xeylê çi verday u merdımê bini gırewtê bınê tesirê xo. Ey hem Ewropa hem zi alemê rocvetışi rınd şınasiyo, waşto ke rıçıkê İslami zerar mevêno u pê raya aqıli modernizm u İslam bıkewo têmiyan.

Efğaniy biyayışê xo ra tepeya xeylê cay geyray, zey Hindıstan, Gurcıstan, İran, Mısır u dıma şi Ewropa u Paris de mend. Key İngılızan Mısır vıst xo dest ey zi pêseroka el Urvetul Vusqa vet u verba işğalê İngılızan de vınderd. Sultanê Usmanıcan Abdul Hamid II o Estanbol sılayno ke o zi ame. Uca de serra 1897 de weşiya xo kerd vıni u merd.

 Referansi 
 Cleveland, William (2004). A History of the Modern Middle East. Boulder, CO: Westview Press. ISBN 0-8133-4048-9.
 Aydın, Suavi (2000). Modernleşme ve Milliyetçilik. İstanbul, Gündoğan Yayınları.

Kategoriye:Aktivistê İranıci
Kategoriye:Aktivistê mısılmani
Kategoriye:Masonê İranıci
Kategoriye:Merdumê ke 1838 de biyê
Kategoriye:Merdumê ke 1897 de merdê